
Előző számunk mellékleté- 
ben a háromdimenziós animáci- 
ós rendszerekről általánosság- 
ban beszéltünk. Most az ameri- 
kai Autodesk cég 3D STUDIO 
nevü programját ismertetjük. A 
program 1991-ben jelent meg, 
árával és teljesítményével óriási 
sikert ért el. Az első 1.0 verzió- 
számú változatot 1992-ben a 
2.0-ás, majd 1993. őszén a 3.0- 
ás változat követte. Mindegyik 
új változat jelentős módosításo- 
kat, újításokat jelentett a prog- 
ramban, annak szolgáltatásai- 
ban, teljesítményében. Ma az 
animációs szoftverek piacán ez 
a legkedvezőbb ár/teljesítmény 
viszonyú termék. 


Megvásárlás 
után 


A program megvásárlásakor 
megkapjuk az installációs leme- 
Zeket, a terjedelmes dokumen- 
tációt és a másolás elleni védel- 
met szolgáló , lock"-ot. Ennek a 
lock-nak a meglétét a program 
a használat során többszőr is el- 
lenőrzi, így az illegális (lock 
nélküli) változat nem használ- 
ható. A programhoz a gyártó 
mellékelt egy CD-ROM lemezt 
is, amelyen rengeteg kép (textú- 


94/1 VIDEOTECHNIKA MELLÉKLET 


rának, háttérnek), modell- 
könyvtár és demoanimáció ka- 
pott helyet. Ez a lemez nagyon 
hasznos, így a program mellé 
javasolt a CD-ROM olvasó be- 
szerzése is. Itt említjük meg, 
hogy képeket szkenner nélkül 
Photo-CD segítségével CD- 
ROM olvasón is bevihetünk. 
Természetesen a csomagban he- 
lyet kapott a szoftvereknél 
megszokott regisztrációs kártya 
is, amelyet visszaküldve a gyár- 
tónak, a felhasználó lehetőséget 
kap az újabb változatok ked- 
vezményes megvásárlására — 
ún. upgrade-jére. A program te- 
lepítése viszonylag egyszerű, 
nem igényel számítástechnikai 
ismereteket. Változattól függő- 
en kb. 8 lemezt kapunk, ame- 
lyeken az adatok tömörítve 
vannak, így kibontás után akár 
20 megabájtot is elfoglalhat a 
telepített szoftver. 


Számítógép- 
követelmények 


Néhány szót a számítógépről, 
amit érdemes (és lehet) hasz- 
nálni. Legalább 486DX-33 pro- 
cesszoros, lehetőleg VESA Lo- 
cal Bus-os gépet válasszunk, 
minimum 300 MB háttértároló- 


val. Egy elkészített truecolor 
kép kb. 800 kilobájt, ha video- 
szalagra készítjük az animációt, 
akkor egy 10 másodperces jele- 
net kb. 200 megabájt helyet fog 
elfoglalni a háttértárolón. Az 
operatív memória legalább 8 
megabájt. Itt azt lehet mondani, 
hogy szinte semmi nem elég, 
még 64 megabájt RAM sem 
felesleges. A szoftver ismeri a 
legtöbb SVGA kártyát, így nem 
kell bonyolult drivereket telepí- 
teni utólagosan. 


Az elképzelt 
világ felépítése 


A 3D-Studio-val egy elméleti 
világot építhetünk fel. Ez a vi- 
lág egy olyan tér, ahol objektu- 
mok helyezhetők el, fényforrá- 
sok léteznek, az objektumoknak 
felületük van és ebben a térben 
mi mint egy kamera helyezke- 
dünk el. Első lépésben képzel- 
jük magunkat egy végtelen 
nagy sötét szobába. Ebben a 
szobában elhelyezhetünk drót- 
vázas tárgyakat. Ezekre a tár- 
gyakra —- mint egy bélyeget 
vagy matricát — ráragasztjuk a 
mintázatukat, a színüket. A szo- 
bában elhelyezünk fényforráso- 
kat: hagyományos gömbsugár- 


zó villanykörtét, spotlámpát. 
Végül mi magunk is elhelyez- 
kedünk a kamera mögött. Kap- 
csoljuk fel a lámpákat és meg- 
jelenik előttünk a megrajzolt 
objektum árnyékával, csillogás- 
sal teljes életszerűségében. 


Főbb modulok . 


A 3D STUDIO öt fő részből 
áll, amelyek egyenként külön- 
böző feladatokat látnak el. 

Ezek: 

-2DShaper kétdimenziós raj- 
zoló modul, amellyel síkrajzok 
készíthetők; 

-3DLofter asíkrajzokat há- 
romdimenziós objektumokká 
alakító modul; 

-3D Editor a háromdimenziós 
objektumok térbeli elhelyezé- 
sét végző modul; 

- Keyframer az animáció fázi- 
sait szerkesztő modul; 

— Material Editor a modellek 
felületét beborító anyagokat 
készítő modul. 


ZD Shaper 


Leginkább egy hagyományos 
vektorgrafikus rajzolóprogram- 
ra emlékeztet. Itt készíthetjük el 
a leendő térbeli objektumok 





salaprajzát", betűket helyezhe- 
tünk el. Természetesen méretez- 
hetünk is, ez egy ház elkészíté- 
sénél létfontosságú. A képer- 
nyőn vonalak jelennek, amelye- 
ket jellemző pontok alkotnak. A 
vonalakkal különböző művele- 
teket, így spline és boolean mú- 
veleteket is végezhetünk. Ha el- 
készült egy rajz, abból ún. alak- 
zatot hozunk létre. Ezt el is tá- 
rolhatjuk a háttértárolón. Az 
alakzatokat használjuk majd fel 
a 3D Lofter modulban. 


3D Lofter 


A síkrajzokból különböző 
módokon térbeli objektumokat 
hozhatunk létre, amelyek a ké- 
pernyőn drótváz-modellként je- 
lennek meg. Az egyszerű térbe 
történő kihúzástól az elcsavará- 
sig az eszközök széles választé- 
kát kínálja a program. A részle- 
teket a kézikönyv pontosan el- 
magyarázza. 


3D Editor 


A modelleket a térben elhe- 
lyezhetjük, változtathatjuk mé- 
retüket, alakjukat. Itt helyezhet- 

jük el a fényforrásokat és itt de- 
finiálhatjuk a nézőpontot jelen- 
tő kamerá(ka)t. A Material Edi- 
tor-ban elkészített anyagokat itt 
helyezhetjük rá az objektumok- 
ra. Az elkészített modelleket 
megvilágítva, immár az álta- 
lunk kívánt perspektívában 
megtekinthetjük valós felüle- 
ükkel. Erre szolgál az ún. ren- 
dering funkció, mikor is a gép 
az eddig definiált paraméterek- 
ből kiszámítja a képet. Ez né- 
hányszor tíz másodperctől akár 
órás hosszig is eltarthat — ter- 
mészetesen a gép sebességétől, 
a beépített memória mennyisé- 
gétől és a modell bonyolultsá- 
gától függően. Az elkészített ál- 
lókép lehet csak egyszeri meg- 
tekintésű, lehet TGA, TTF, GIF 
és JPG is. A felbontásnak gya- 
korlatilag a memória és a hát- 
tértároló szab határt akár több 
ezerszer több ezerszeres felbon- 
tású képet is készíthetünk — pél- 
dául nyomdai célokra. 


Keyframer 


A Keyframer látja el az ani- 
mációs filmek közbülső fázisai- 
nak előkészítését végző ,rab- 


szolgák" szerepét. Nekünk csak 
az ún. kulcsfázisokat kell defi- 
niálni. Ilyen, amikor valamely 
objektum irányt vagy alakot 
változtat, anyagát cseréli. Az 
objektum ekkor természetesen 
lehet egy fényforrás vagy egy 
kamera is. A kulcsfázisok kö- 
zötti képek kiszámítását a gép 
elvégzi, miután meghatároztuk 
a közbülső fázisok számát és a 
változás módját. Ezen például 
azt kell érteni, hogy ha egy lab- 
da pattog a földön, az milyen 
mértékben gyorsuljon (lassul- 
jon) - esetleg állandó sebesség- 
gel tegye ezt. 

Lehetőség van objektumok 
hierarchikus rendben történő 
összerendelésére és együttmoz- 
gatására is. További szolgáltatás 
a morf funkció, amellyel egyik 
objektumot , átalakíthatjuk" egy 
másikká — például egy kőszik- 
lából focilabda lesz. A fényfor- 
rások helyzete, a spotfényeknél 
a fénykúp mérete változtatható. 
A kamerák a filmszakmában 
megszokott módon mozoghat- 
nak, még dolly is van a z00- 
mobjektív mellett. A Keyfra- 
mer-ből irányíthatjuk az animá- 
ció felvételét videoszalagra. Le- 
hetőség van a Diaguest cég 


DO-422 kártyáján keresztül ve- 
zérelni a SONY RS-422 proto- 
kollal működő videomagnókat 
—-  képkockánként,  automat- 
ikusan. Nemcsak videoszalagra 
dolgozhatunk, hanem FLI/FLC 
állományokba is. Természete- 
sen ekkor a képminőség messze 
elmarad a videoszalagon rögzí- 
tettől. 


Material Editor 


Ez a modul befolyásolja fil- 
münk arculatát. Itt hozzuk létre 
először az RGB/HLS színpalet- 
ta segítségével az anyag színét. 
Erre különböző módokon kü- 
lönböző álló/mozgóképeket he- 
lyezhetünk. A ráhelyezésen azt 
kell érteni, mint amikor valami- 
re ráfestünk, rávetítünk, matri- 
cát ragasztunk. Meghatározzuk 
a fényvisszaverődés jellegét, 
így lehet az anyag matt, mű- 
anyagszerú, kőszerű és termé- 
szetesen csillogó fém is. Telje- 
sen tükröző felületet is definiál- 
hatunk, így egy karácsonyfa- 
dísz vagy egy tükör is model- 
lezhető. A kikevert anyagot el- 
őzetesen egy gömbön vagy egy 
kockán megnézhetjük. A kész 
anyagokat különböző anyag- 

IPAS modulok 


Iruevision kártyák 
DIereMTZa áá szá lel 


KN lora taste gáátá 


3D animációs 
rendszerek 
telepítése 


1055 Budapest, 


Balassi B. u. 9-1]. 
[fd fádelakár okát a égei 


fax: 153-0627 





könyvtárakban tároljuk, amelyek- 
ből bármikor újra elővehetjük. 


Az animáció 
készítése 


Alapvetően türelmes embe- 
rekre van szükség sok jó ötlettel 
és — kreatív gondolkodással. 
Hasznos egy kis grafikus érzék 
15. 
A munka nagyon hasonlít 
egy hagyományos film elkészí- 
téséhez. Először is szükség van 
egy  forgatókönyvre. Ennek 
alapján az animátor elkészíti az 
objektumokat, az objektumokat 
beborító anyagokat , kikeveri", 
létrehozza, berendezi az elkép- 
zelt világot. Itt meg lehet tekin- 
teni a film állóképeit, ez néhány 
percet vesz igénybe egy-egy 
képnél. A forgatókönyv alapján 
meghatározzuk . a jelenetek 
hosszát, a történéseket. Megad- 
juk az objektumok mozgáspá- 
lyáit, a lámpák és a kamerák 
mozgását is. Lehetőség van a 
kész film valósidejű , preview?" 


Tatát 


megtekintésére alacsony kép- 
felbontásban és fekete-fehér- 
ben. Ha elégedettek vagyunk az 
előzetessel és az allóképekkel, 
akkor a gépet magára kell hagy- 
ni, a film hosszától függően né- 
hány órától néhány napig (hé- 
tig). Ezalatt a gép kiszámítja 
egyenként az összes képkockát. 
Az elkészült képek vagy háttér- 
tárolóra vagy közvetlenül a vi- 
deoszalagra kerülnek. Ekkor ér 
minket a meglepetés, mit is ta- 
lálunk a szalagon. Ha nagy ta- 
pasztalattal rendelkezünk, ak- 
kor a végtermék olyan, amilyet 
vártunk, de lehet, hogy néhány 
képkocka el lett rontva és kezd- 
hetjük a teljes film kiszámítását 
elölről. 


Újdonságok a 
3.0-ás verzióban 


Metal Shading — fémfelüle- 
tek élethű megjelenítése; 

3D objektumokon boolean 
(logikai) műveletek végzése; 

a PAL és NTSC rendszerek- 


hez szükséges színkorrekció le- 
hetősége; 

64 bites számítási mód a ké- 
pek elkészítésénél; 

Network Rendering: a számí- 
tási feladatok elosztása hálózatra; 

összesen kb. 200 újdonság ta- 
lálható a 2.0-ás változathoz ké- 


pest. 


IPAS 


Külön megvásárolható mo- 
dulok a 3D Studio-hoz. Lehető- 
séget adnak speciális effektusok 
létrehozására, mint például füst, 
víz, robbanás, fényeffektek stb. 
IPAS modulokat saját magunk 
is készíthetünk, bár ez elég bo- 
nyolult. 


További 
lehetőségek 


Az objektumok szerkezetét 
leíró állományokhoz szabadon 
hozzáférhetünk és azokat meg- 


változtathatjuk. Így elvileg bár- 
milyen művelet elvégezhető a 
modelleken, mint egy matema- 
tikai algoritmus képi megjele- 
nítése, szimuláció... 


Alkalmazások 


Videotechnikai  szaklapként 
elsősorban a  videoanimációt 
emeljük ki, így reklámfilmek, 
műsorfőcímek, inzertek, szpo- 
tok készítésére kiváló. Lehető- 
ség van televíziós műsorok ap- 
ró mozgó figuráinak az előállí- 
tására — mint a Parnasszuszi a 
Parnasszus című műsorban. To- 
vábbi alkalmazások a látvány- 
tervezés, építészeti megjelení- 
tés, színpadtervezés, ipari for- 
matervezés, baleseti rekonst- 
rukciók elkészítése. A program 
segítségével a már nem létező 
dolgok és a még nem létező 
dolgok egyaránt megjeleníthe- 
tőek, az emberi szem számára 
láthatóak lesznek. A lehetőség 
adott, gyakorlatilag a felhasz- 
nálón múlik, mit is készít. 

Vígh Zoltán 


[dette dogeyzet tolta otyui 


UVW-1800, 1600, 1400, 1200 


A Pixel Graphics Kft meghívja minden 
eddigi és leendő ügyfelét a 
budapesti Grand hotel Corvinus Kempinskiben 
1994. február 14. és 15-én tartandó 
professzionális videotechnikai kiállításra. 


A kiállítást a SONY Europa D.V. szervezi. 


SON Y. 


További információ: 
269-0624 telefonon 
vagy a 153-0627 faxon. 


VIDEOTECHNIKA MELLÉKLET 








reá EONESEKEK 


Az AG-7750/7650 ! 


; Videomagnók új Ű 
,H" szériája 


fététő 

























































Az ismert és méltán népszerű Panasonic S-VHS kép- 
magnópár megújult. Alkalmazása eddig is jó lehetősé- 
get kínált az 5-VHS anyagok broadcast stúdiókba törté- 
nő bevitelére és nagymértékben javította az 5-VHS utó- 
munkálati lehetőségeket is. Ennek biztosítéka elsősor- 
ban a beépített időalapkorrektor, amely egy 13,5 MHz 
mintavételézesű 8 bites komponens 4:1:1 jelfeldolgozá- 
sú, félképtároló memóriakapacitású digitális TBC. Túl a 
hagyományos TBC funkciókon, az időalaphibák ki- 
egyenlítésén és a szinkron-, valamint a , burst" jelek ki- 
cserélésén kívül, ezesetben a félképmemória digitális 
zajcsökkentőként is működik (DNR-Digital Noise Re- 
duction). Csak erre a célra szolgáló világosság- és szín- 
jelmemóriával egészítették ki a TBC-t. Ennek a memó- 
riának a kapacitása szintén egy félkép, azaz 1 field. A 
zajcsökkentés elve az egymást követő félképek hason- 
lóságán alapul. A félképtárolóban megőrzött előző fél- 
képet hozzáadják az éppen aktuálishoz és mivel a vide- 
ojel lineárisan a zaj pedig négyzetesen adódik össze, a 
videojel kétszeres a Zaj 3 szeres lesz. Ezután a teljes 
jelet a felére csökkentve a videojel ismét az eredeti 
nagyságú, a zaj 1/f2, azaz 0,7 értékre csökken. Mivel a 
képi információ digitálisan tárolt, az eljárás többször 
megismételhető a zajszint csökkentésének fokozására. 
A gyakorlati tapasztalatok azt mutatják, hogy ez a zaj- 
csökkentő eljárás a többször másolt és általában VHS 
eredetű anyagokat teszi felhasználhatóvá igazán hatáso- 
san. Logikusan következik, hogy a félképtároló memó- 
riában állandóan jelenlévő előző félkép alkalmas a jelki- 
maradás (dropout-ok) kompenzálására is. 

A hagyományos dropout-korrektorok csak egy-két 
sornyi videojelet tároltak és ha az aktuális sor jele kima- 
radt, akkor ezekből a tárolt előző sorokból pótolták. A 
korábbi AG-7750/7650 modellek, noha félképtárolós 
memóriával rendelkező TBC-vel működtek, dropout- 
kompenzálás szempontjából ugyanígy viselkedtek. Egy 
félképen beül a hiányzó sorokat a megelőző utolsó ép 
sor ismételt beinzertálásával pótolták. Többletszolgálta- 
tás csak annyi volt, hogy ha nyolc sornál több informá- 
ció esett ki, akkor az előző, még sértetlen félképet pó- 
tolták be a sérült félkép további részébe. Ezért fordulha- 
tott elő az a furcsa jelenség, amikor a szalag például 
hosszanti irányban sérült, azaz a jelkimaradás a kép kö- 
Zepére esik és ott tartósan fennáll, a képernyő felső ré- 
szében a futó műsort, az alsó részén pedig az előző sér- 
tetlen képkocka felét látjuk befagyasztva. 

A ,H" széria újabb szolgáltatása az ún. 3 dimenziós 
TBC, ami azt jelenti, hogy a jelkimaradásból kieső so- 
rokat az előző félkép soraiból pótolja. Ezáltal a jelkima- 
radás láthatósága nagymértékben csökken. A 2 dimenzi- 
ós TBC dropout-kompenzálása csak a félképen belül 
dolgozik, ezért hatása csak hibaelfedés lehet, mivel a 
kompenzálás csak az előző sor ismételt bepótlása. A 3 
dimenziós TBC-vel történő kompenzálás az esetek nagy 
többségében az elveszett információ helyreállítását je- 
lenti. 

Imre Gábor 

Panasonic 


Professzionális stúdiótechnika 
és 
zártláncú figyelőrendszerek 


magyarországi 
vezérképviselet 


ÚJDONSÁGOK ! 


AG—7750/AG—7650 H 
§-VHS editáló magnók 
3 dimenziós TBC-vel 


AG—7450/WV-F500 
§-VHS 3CCD digitális 
kamera/rekorder szet 


Várjuk bemutatótermünkben! 


SECURITON 


E L-EJG.ST-.ROOVNETAGES; 


Securition Electronics Magyarország Kft. 
1138 Budapest, Váci út 168. 

Telefon: (36-1) 129-6050 

Telefax: (36-1) 149-6315 

" Rádiós rendszerek 
az előfizetői hurokban 


Cikksorozatunkban már részletesen foglalkoztunk a mobil 
távközlés különböző ágaihoz tartozó rendszerek bemutatásá- 
val. Ez alkalommal egy olyan speciális területről szeretnénk 
szólni, ahol a rádiós technika alkalmazásának elsődleges cél- 
ja fix előfizetők kiszolgálása. 

A nyilvános távközlő hálózat utolsó szakaszát, az előfize- 
tők és a helyi kapcsolóközpont közötti részt helyi huroknak 
(Local Loop) nevezzük. Az előfizetői hurokhoz történő rá- 
diós hozzáférés (WLL, Wireless Local Loop vagy RLL, Ra- 
dio in the Local Loop) mobil és nem mobil alkalmazásokkal 
egyaránt elképzelhető. 

A megoldások mindegyikénél elsődleges cél a beszédszol- 
gáltatás biztosítása, emellett azonban a legtöbb esetben tele- 
fax és közepes sebességű adatátviteli szolgáltatás is megva- 
lósítható. Ezen szolgáltatások speciális rádiós modemhez 
csatlakozó hagyományos előfizetői készülékkel vehetők 
igénybe. 

A szóba jöhető lehetőségek köre manapság már igen szé- 
les. A választható technikák között a nyalábolt diszpécser, a 
pont-sokpont mikrohullámú, a cellás rádiótelefon, a zsinór- 
nélküli, a szélessávú mikrohullámú valamint a különböző 
műholdas rendszerek egyaránt szerepelnek. Cikkünkben a 
hangsúlyt a cellásrádiótelefon (Public Land Mobile Net- 
work) és a zsinórnélküli (CT, Cordless Telecommunications) 
eszközökkel megvalósítható megoldások vizsgálatára he- 
lyezzük. 


A rádiós megoldások 
létjogosultsága 


A rádiós rendszerek fix célú alkalmazásának manapság ta- 
pasztalható terjedése hátterében alapvetően kétféle ok áll. A 
fejletlen, illetve elavult távközlési infrastruktúrával rendelke- 
ző országok többségében a szabályozási környezet nemzeti 
vagy regionális távközlési vállalatok monopóliumát tartja 
fenn. Ennek értelmében a hálózatüzemeltetőknek törvény ál- 
tal előírt kötelezettségük, hogy meghatározott időn belül ki- 
elégítsék a felmerülő igényeket (pl. Magyarország). Számuk- 

ra a vezetéknélküli rendszerek alkalmazása gyorsan telepít- 
hető, rugalmasan alakítható megoldást ígér, bővíti a rendel- 
kezésre álló eszköztárat. Rádiós hozzáférésű helyi hurok ese- 
tén elsősorban üzleti előfizetők kiszolgálása a cél. 

A fejlett távközléssel rendelkező országokban a mind telje- 
sebb versenylehetőséget biztosító monopóliumellenes szabá- 
lyozás következtében szintén előtérbe kerültek a rádiós meg- 
oldások. A távközlés területén a versenyhelyzet leginkább az 
előfizetői hurok szintjén valósul meg. 

Ezeknél a megoldásoknál az üzemeltető nem csak az RLL 
technika sajátosságaiból és a verseny lehetőségét megterem- 
tő szabályozásból fakadó kedvezőbb tarifákkal, hanem új 
szolgáltatások bevezetésével is előfizetőket nyerhet. Új szol- 
gáltatáson elsősorban a korlátozott mobilitás lehetőségét kell 
érteni. Ilyen esetekben az előfizető a házában és annak köz- 
vetlen környezetében szabadon mozogva kezdeményezhet, 
illetve fogadhat hívásokat (NT, Neighbourhood Telepoint). 

A vezetéknélküli rendszerek alkalmazása a következő fő 
szempontok szerint mérlegelendő. 

Az egyik kulcskérdés az, hogy vezetékes hálózat kiépülése 
mikorra várható. Abban az esetben, ha erre néhány hónapon 
belül sor kerül, nem érdemes RLL rendszer telepítésébe fog- 
ni; ha viszont ez az időtartam években mérhető, akkor min- 
denképpen megfontolandó. A vezetéknélküli rendszerek tele- 
pítésének előfeltétele a meglévő gerinchálózat, hiszen a rá- 
diós hozzáférés csak az előfizetői hurok szintjén valósul 
meg. 

A gyors telepíthetőség mind az üzemeltető, mind pedig az 
adott terület hosszú távú érdekében áll és egyben gazdasági 
előnyöket is magában hord, kiélezett versenyhelyzetben pe- 
dig lépéselőnyt jelent. 

A rádiós rendszerek sok esetben olcsóbbak lehetnek a ve- 
zetékes megoldásoknál. A kábelfektetés költsége és a vele já- 
ró kényelmetlenségek, amelyekkel rádiós rendszereknél alig 
kell számolni, igen fontos szempontok. A gazdasági számítá- 
soknál figyelembe kell venni a rádiós rendszerek azon sajá- 
tosságait is, hogy az előfizetőre eső beruházási költség a ve- 
zetékes megoldásokkal szemben az ellátottsági területen be- 
lül gyakorlatilag távolságérzéketlen. A területegységenként 
jelentkező forgalomtól függően az RLL rendszerek gazdasá- 





gossága is változik. Városi, nagy forgalomkoncentrációjú he- 
lyeken a költségek meghaladhatják a vezetékes rendszereke 
kiépítésének költségeit, rurál, kis és közepes forgalmú terüle- 
teken azonban egyértelműen olcsóbbak. Szintén az RLL 
rendszerek mellett szóló érv, hogy kevesebb fenntartással 
kapcsolatos tevékenységet, illetve költséget igényelnek. 

Ugyanakkor az is igaz, hogy a fix célra alkalmazott veze- 
téknélküli megoldások többségét eredetileg mobil célokra 
fejlesztették ki, ennek megfelelően számos funkciójuk az 
adott alkalmazásban szükségtelen, így árukat tekintve nem 
feltétlenül optimálisak. 

A ma még sokféle, országokhoz és gyártókhoz kötődő 
rendszerek terjedésével párhuzamosan az RLL európai szintű 
szabványosításának kérdése is felmerült. Az egyes testüle- 
tekben a szóbajöhető technikák összehasonlító értékelése fo- 
lyik. Az ETSI RES 03 múszaki albizottságában külön mun- 
kacsoport foglalkozik a zsinórnélküli, elsősorban a CT2/CAI 
és a DECT zsinórnélküli telefonrendszereken alapuló megol- 
dások lehetőségeivel. Az NMT, GSM/DCS1800 rendszerre 
alapozott változatok ugyancsak aktuális kérdést jelentenek az 
ETSI-ben. Ezen kívül hasonló kérdésekkel foglalkozik még 
az Eurescom P 303/306 projektje is. 


Rádiós rendszerekkel 
szembeni elvárások 


Az előfizetői hurokban alkalmazott rádiós rendszereknél 
az átlátszóság az egyik legfontosabb követelmény. Az alap- 
jában telefonos szemléletű fogalom szerint a rádiós hozzáfé- 

résű előfizetői huroknak mindkét végpontja felől a lehető 
legjobban kell hasonlítania a vezetékes hurokhoz. 

Sokszor igen komoly fejlesztési feladatot jelent, hogy az 
éppen alkalmazott rádiós megoldás a hívás lebonyolítása 
alatt az előfizető szempontjából ugyanúgy viselkedjen, mint 
ahogyan azt a hagyományos telefonkészülékeknél már meg- 
szokhatta. Ebbe a körbe tartozik számos olyan telefonos jel- 
zés megvalósítása is, mint pl. a tarifaimpulzusok átvitele, a 
DTMF és a pulzus-szaggatásos tárcsázási módok biztosítása, 
amelyek akár a rádiós interfész átalakítását is igényelhetik. 

Telefax üzenetek hagyományos módon történő továbbítása 
a hatékony spektrumfelhasználás céljából alkalmazott be- 
széd-kódoló és tömörítő eljárások esetén szintén gondot 
okozhat. 

Az átlátszóság a vezetékes hálózatüzemeltetési és -fenntar- 
tási rendszerhez történő illeszkedést is jelenti. 

Igen lényegesek a szolgáltatás minőségére vonatkozó kö- 
vetelmények. A minőségi követelmény a gyakorlatban az ek- 
vivalens beszédminőséget, az , ugyanolyan hangzást" jelenti. 
Ennek egzakt mérése azonban a vezetékes és a rádiós techni- 
kák eltérő sajátosságaiból következően nem mindig egysze- 
rű. Az ekvivalens minőség biztosításának kérdését az új jel- 
feldolgozó eljárások is nehezítik. Néhány rádiós hozzáférési 
technikánál már olyan beszédkódoló algoritmusokat alkal- 
maznak, amelyek a vezetékes megoldás sávszélességének 
mindössze 25 99-át használják csak fel. A kódolási technika 
már a közeljövőben lehetővé fogja tenni, hogy tízszer kisebb 
bitsebességet lehessen elérni, mint egy szabványos digitális 
vezetékes összeköttetésnél. 

A vezetéknélküli megoldásokkal megvalósított hálózat 
esetén különös gondot kell fordítani a titkosság kérdésére is, 

hiszen a lehallgatásra elméletileg sokkal több lehetőség kí- 
nálkozik, mint a vezetékes hálózatokban. 

Abban az esetben, amikor egy ideiglenesen RLL rendszer- 
rel ellátott területen a vezetékes hálózat kiépül és átveszi a 
rádiós rendszer feladatát, számozási kérdések is felmerülhet- 
nek. Ilyenkor mindenképpen arra kell törekedni, hogy az el- 
őfizetők megtarthassák a régi telefonszámukat. Ez a kérdés 
általában semmiféle problémát nem okoz, kivéve, ha az RLL 
rendszer olyan gócterületre is átnyúlik, amely majd csak ké- 
sőbb kap saját kapcsolóközpontot. Ekkor annál a központnál, 
ahová a rádiós rendszer csatlakozik, előrelátóan a majdani 
központhoz tartozó számmezőt kell kijelölni azon előfizetők 
részére, akik a vezetékes hálózat kiépítése után már az új he- 
lyi központhoz fognak tartozni. 

A rádiós technikával kapcsolatos másik fő követelmény, 
hogy szolgáltatási kötelezettséget előíró szabályozás esetén 
ne alkalmazzanak a vezetékes megoldástól eltérő árakat és 
tarifákat. Ez az igény az eltérő technikák különbözőségéből 
adódóan nehézségeket vethet fel. 

A vezetéknélküli rendszereknél áramforrást is biztosítani 
kell. A bázisállomásokat tápláló áramforrásokat legtöbbször 
az előfizető közelében, sokszor közvetlenül az előfizetőnél 
helyezik el. Ez utóbbi esetben az előfizető többletdíjat fizet a 
vezetékes megoldásokhoz képest. A többletdíj nem jelentős, 
mégis jelzi a különbségekből adódó megoldandó feladatokat. 

A , azonos szolgáltatásért azonos ár" elv alapján a távol- 
ságtól függő díjszabás újabb példáját adja a kétféle technika 
sajátosságaiból adódó különbségeknek. Számos helyen (pl. 
Finnország, USA) a vezetékes hálózatüzemeltető a szolgálta- 
tási területén belül távolságtól függő tarifákat alkalmazhat. 
Ily módon a beruházási költségekkel összhangban úgy ala- 
kulhat, hogy egy város központjában lévő előfizető lényege- 
sen kevesebbet fizet, mint a szolgáltatási terület határán lakó 
társa. A rádiós hozzáférésű megoldásoknál azonban az előfi- 
zetőnkénti beruházás költsége gyakorlatilag független a tá- 
volságtól, a vezetékes hálózatban alkalmazott számlázási el- 
vekhez való igazodás mesterséges, és a rádiós alkalmazás 
egyik nagy előnyét veszi el. 


Megoldási módok 


A megoldási módok rövid összefoglalása előtt megjegyez- 
zük, hogy univerzális, minden környezetben optimális meg- 
oldás nincsen. A kiválasztásnál körültekintően mérlegelni 
kell az összes lehetőséget, és a helyi sajátosságokat és igé- 
nyeket is figyelembe véve kell dönteni. 

Telefonhálózat gyors kiépítésének szükségessége esetén 
városi környezetben leginkább a különböző típusú rádiótele- 
fon-rendszereken alapuló megoldások jöhetnek szóba. A 
leggyakrabban NMT, TACS és AMPS rendszerek vagy azok 
továbbfejlesztett, módosított változatai képezik a fix célú rá- 
diós hálózatok alapját. A 400 MHz-es frekvenciasáv a kedve- 
zőbb terjedési tulajdonságok miatt inkább nagy távolságok 
esetén, rurál területeken alkalmazható, míg a 900 MHz-es 
sáv a kisebb cellaméretek miatt a nagyobb forgalomsűrűségű 
helyeken előnyösebb. A cellás technika alkalmazásával a ki- 
szolgálható előfizetők száma több tízezer. 

A gyakorlatban kétféle rádiótelefonos megoldást külön- 


böztethetünk meg. Az egyik esetben az ellátandó területen 
egy teljes rádiótelefon-rendszert létesítenek. A mobil szolgá- 
lati kapcsolóközpontot is tartalmazó hálózat teljes mértékben 
megfelel egy cellás mobil rádiótelefon-rendszernek, . mind- 
össze a mobilitást biztosító funkciók hiányoznak. A nagyszá- 
mú igény felmerülése miatt a gyártók egy mobil kapcsoló- 
központot nem tartalmazó, így lényegesen olcsóbb változatot 
is kifejlesztettek. Ma már csak ilyen felépítésű rendszereket 
telepítenek. Mindkét esetben megoldották a titkosítás és a te- 
lefax-továbbítás kérdéseit is. A legismertebb ilyen RLL rend- 
szerszállítók az Ericsson, a Motorola, valamint a Nokia cég. 

Az analóg rendszerek mellett technikai szempontból a 
GSM szabvány is szóba jöhet. A GSM rádiótelefon-hálózatot 
elsődlegesen azzal a céllal hozták létre, hogy országok kö- 
zötti mobilitást biztosítsanak az előfizetőknek. A GSM rend- 
szer helyi hurokban történő alkalmazásához számos mobili- 
tást támogató funkciót kellene kihagyni a rendszerből. A 
, Visszafejlesztési" feladattal az ETSI keretén belül foglal- 
koznak, eredmény azonban csak 1995-ben várható. 

Felmerülhet a kódosztásos többszörös hozzáférési techni- 
kák (CDMA, Code Division Multiple Access) alkalmazása 
is. Ilyen rendszereket elsősorban amerikai cégek kínálnak 
(pl. Oualcomm, InterDigital), azonban ennek a technikának a 
polgári célú alkalmazása még a kezdeteknél tart, szabványo- 
sítása, szélesebb körű elterjedése még évekbe telhet. 

Vidéki, kisebb előfizetői sűrűségű helyeken speciálisan e 
célra kifejlesztett rendszerek (pl. a Telcon és a DeTeWe 
gyártmányai), illetve a zsinórnélküli technikára épülő megol- 
dások találhatók. 

A legtöbb esetben a zsinórnélküli technika az alapja a ver- 
senyhelyzet kialakítását, illetve a fentebb leírt szolgáltatás- 
bővítést célzó megoldásoknak. Az ún. Neighbourhood Tele- 
point alkalmazás esetén az előfizető házában, illetve annak 
közvetlen környezetében lehetővé tett mozgási szabadságot a 
helyszínen elhelyezett, a távolabbi bázisállomások jeleit to- 
vábbító ismétlő állomások biztosítják. A zsinórnélküli eszkö- 
zök, szemben a rádiótelefon-rendszerekkel, hálózati háttér 
nélküli, pusztán rádiós hozzáférési technikát jelentenek. A 
szabványosított rádiós interfészek az Európa-szerte egységes 
technika következtében viszonylag alacsony árakat tesznek 
lehetővé. 

A DECT szabványon alapuló WLL megoldások nagy el- 
őnye lesz, hogy a technika a korlátozott mobilitáson kívül 
biztosítani fogja az összes ISDN szolgáltatáshoz való hozzá- 
férést. Az ilyen megoldások azonban 1994-nél korábban még 
biztosan nem lesznek hozzáférhetők. 


Tervezéssel, telepítéssel 
kapcsolatos kérdések 


A vezetéknélküli rendszerek telepítésének tervezése há- 
romféle hosszútávú koncepció alapján történhet. A rádiós he- 
lyi hurok alkalmazható ideiglenes megoldásként, amíg a ve- 
zetékes hálózatépítés megvalósul az adott területen és ekkor 
a bázisállomások áttelepíthetők szükség szerint máshová. 
Készülhet az amerikai megközelítés szerint is, annak figye- 
lembe vételével, hogy amikor a vezetékes hálózatfejlesztés 
eléri a területet, a rendszer a helyén marad és szoftvermódo- 
sítással a későbbiekben mobil szolgáltatásokat fog nyújtani. 
Ebben az esetben azonban mobil központot is tartalmazó 
megoldást kell választani. A harmadik lehetőség szerint a rá- 
diós rendszert a vezetékes távközlési hálózat hiányában nagy 
távolságok áthidalására, elsősorban alacsony előfizetői sűrű- 
ségű, rurál területeken állandó célra alkalmazzák. 

Rádiós rendszer bevezetésekor igen lényeges a frekvencia 
kérdése: a rendszerválasztáskor ügyelni kell arra, hogy az a 
frekvenciasáv, amelyben .a rendszer üzemel, szabad és hoz- 
záférhető legyen az országban. Az RLL technika egyik nagy 
előnye, a gyors telepíthetőség csak abban az esetben érvé- 
nyesíthető, ha a tényleges telepítés előtt minden szabályozás- 
sal, engedélyezéssel, így frekvenciával összefüggő kérdések 
is előre tisztázottak. 

Amennyiben egy üzemeltető vezetéknélküli megoldás 
megvalósítása mellett dönt, a rendszerválasztáshoz és a ter- 
vezés megkezdéséhez szükséges fontos lépés az igények fel- 
mérése. Különösen a nagy kapacitású, cellás rendszerek ter- 
vezése előtt szükséges az előfizetők földrajzi helyének, terü- 
leti eloszlásának pontos ismerete. Ez megkönnyíti a bázisál- 
lomások telephelyének kiválasztását és azok csatlakoztatásá- 
nak tervezését is. 

Igen sok múlhat az előfizetők forgalmi igényeinek helyes 
előrejelzésén is, ugyanis amíg a forgalmi igények alulbecsü- 
lése a szolgáltatás minőségének romlását eredményezi, a 
rendszerbe feleslegesen beépített kapacitás rendkívüli mér- 
tékben megnöveli a beruházási költségeket. A fenti adatok és 
a már rendelkezésre álló frekvenciasáv ismeretében már el- 
kezdhető a szükséges területi ellátottságot biztosító hálózat 
tervezése. A tervezés menete alatt figyelemmel kell lenni a 
későbbi esetleges bővítési igényekre is. 

Magyarországon a MATÁV és jövőbeni versenytársai 
fejlesztési feladatait jelentős mértékben befolyásolják a 
KHVM által kiírt koncessziós pályázatok. A 25 primer kör- 
Zetre kiírt pályázat szerint a koncesszió által érintett körze- 
tek területén a nyertesek 9 évig kizárólagos szolgáltatási jo- 
got élveznek. A kiírásokban szigorú határidőket szabnak 
meg a fejlesztés ütemére vonatkozólag (az első hat évben 
15,5 99-os évenkénti fővonalnövekedést kell elérni, illetve 
1997. január 1-től az összes előfizetői igény 90 90-át 6 hóna- 
pon belül, valamennyit 12 hónapon belül ki kell elégíteni). 

Magyarországon az elmúlt években jelentős erőket össz- 
pontosítottak a gerinchálózat mielőbbi kiépítésére, amely 
minden további hálózatfejlesztés alapját képezi. Ez a befek- 
tetés azonban mindaddig meddő marad, amíg az új előfize- 
tők nagy tömegeinek bekapcsolása nem biztosított. 

Összegezve a fentebb leírtakat, ma az egyik legfontosabb 
feladat a távközlési infrastruktúra gyors fejlesztése, az el- 
őfizetői hálózat kiépítése azonban időigényes és drága. A 
távközlési szolgáltatók fontos érdeke, hogy a hozzáférési 
technikák mind szélesebb köréből válogatva mindig a leg- 
célszerűbb megoldási módot alkalmazza. A rádiós hozzáfé- 
rési rendszerek bemutatásával reményeink szerint sikerült 
rávilágítani arra, hogy Magyarországon is helye van az 
RLL technikának, hiszen az gyors és sok esetben gazdasá- 
gos alternatívát ígér. 





Döbrőssy Gábor 

HUNGARY KFT. BELGA-MAGYAR VEGYES VÁLL 


1082 Budapest, Üllői út 82. 
Telefon/fax: 113-8440. Telefon: 210-0550/32 


Nagyszabású kiállítást és szemináriumot 
rendez a Sony cég február 14-15-én 
a budapesti Corvinus Kempinszki 
szállodában. 

Európai bemutatkozásával egyidőben 
személyesen is megismerkedhetünk 


az új IVW BETACAM család (A/B Roll); 
a PVW BETACAM család (A/B Rol); 
S-VHS rendszer (Cut Edit) ; 
Hi-8 rendszer (Cut E.dit) 


tagjaival. 


Kamerák, kamkorderek 
különleges videovetítők, közöttük 
a legújabb, szuperteljesítményű LCD-s 
"Data Projector" is. j 








